ไทม์ไลน์ผู้ป่วยโควิด-19 ตาย 1 ศพล่าสุด ชายวัย 80 ปี โรคประจำตัวหอบหืด
เปิดไทม์ไลน์ผู้ป่วยโควิด-19 เสียชีวิตรายล่าสุด เพิ่ม 1 ศพ เป็นรายที่ 58 พบเป็นชายไทย อายุ 80 ปี มีโรคประจำตัวหอบหืดวันที่ 2 มิถุนายน 2563 นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โควิด-19 ในประเทศไทย พบป่วยรายใหม่ล่าสุด 1 ราย มีผู้เสียชีวิต 1 ศพ เป็นรายที่ 58 มีรายละเอียดดังนี้ผู้ป่วยเพศชาย สัญชาติไทย อายุ 80 ปี โรคประจําตัว หอบหืด- วันที่ 28 เมษายน 2563 เข้ารับการรักษาที่โรงพยาบาลสุไหงโก-ลก จ.นราธิวาส เพื่อรับการผ่าตัด สะโพก ไม่มีอาการเข้าได้กับนิยาม PUI- วันที่ 1-2 พฤษภาคม 2563 ขณะพักฟื้นที่หอผู้ป่วยพิเศษรวม มีประวัติสัมผัสผู้ป่วยยืนยัน ซึ่งเป็น ผู้ป่วยในหอผู้ป่วยเดียวกัน เก็บตัวอย่างส่งตรวจทางห้องปฏิบัติการ ผลพบเชื้อ (บุตรสาว และบุตรเขยติด เชื้อจากผู้ป่วยจากการมาเฝ้าไข้ที่ รพ.)- วันที่ 9 พฤษภาคม 2563 ผู้ป่วยมีระดับออกซิเจนในกระแสเลือดลดลง ร้อยละ 85 ตรวจร่างกายพบ เสียงผิดปกติในปอด สงสัยปอดอักเสบ จึงส่งต่อไปรักษาที่ รพ.นราธิวาสราชนครินทร์ แพทย์เริ่มให้ยาต้านไวรัสทันที และได้รับ Plasma เพื่อการรักษาเป็นระยะ- วันที่ 25 พฤษภาคม 2563 ผู้ป่วยหายใจเหนื่อยมากขึ้น แพทย์ใส่ท่อช่วยหายใจ ระหว่างรักษาผู้ป่วย อาการแย่ลง มีภาวะหายใจล้มเหลวเฉียบพลัน ร่วมกับภาวะไตวายเฉียบพลัน อาการทรุดลง- วันที่ 1 มิถุนายน 2563 เวลา 08.40 น. เสียชีวิต สาเหตุจากปอดอักเสบจากการติดเชื้อไวรัสโคโรนา 2019
เปิดไทม์ไลน์ผู้ป่วยโควิด-19 เสียชีวิตรายล่าสุด เพิ่ม 1 ศพ เป็นรายที่ 58 พบเป็นชายไทย อายุ 80 ปี มีโรคประจำตัวหอบหืด 
โควิด-19,ไวรัสโคโรนา,ไวรัสโคโรน่า,ไฮไลต์ไวรัสโคโรนา,สบค.,ผู้ป่วยโควิด-19,ผู้ป่วยโควิดรายใหม่,ข่าวทั่วไป